
                              Specialiųjų pirkimo sąlygų 2 priedas


LIETUVIŲ KALBOS MOKYMO PASLAUGŲ PIRKIMO TECHNINĖ SPECIFIKACIJA

I. [bookmark: _Hlk8737581]BENDRA INFORMACIJA

          1.1. Užimtumo tarnyba prie Lietuvos Respublikos socialinės apsaugos ir darbo ministerijos (toliau – Užimtumo tarnyba arba Paslaugų gavėjas), dalyvaudama projekte ESF-SI-2024-UA-01 “Innovative Approaches to Mitigate the Societal Consequences of Russia’s War of Aggression Against Ukraine within EU Countries”, siekia įsigyti bendrinės lietuvių kalbos mokymo paslaugas  ukrainiečiams (toliau – paslaugos). 
	           1.2. Mokymų tikslas – mokyti ukrainiečius bendrinės lietuvių kalbos.
 
II. PIRKIMO OBJEKTAS

	2.1. Paslaugų gavėjas numato įsigyti lietuvių  kalbos mokymo paslaugas (pagal B1.1 ir B1.2 lygio lietuvių kalbos mokymo programas), 160 akad. val. vienam dalyviui, preliminariai 40 (keturiasdešimt) projekto dalyvių, iš jų sudarant preliminariai 4 grupes. Projekto dalyvių sąrašą pateikia Paslaugų gavėjas. 
	2.2. Dalyvių skaičius grupėje gali būti iki 15 (penkiolikos) asmenų.  
	2.3. Paslaugos turi būti suteiktos 2026 m. rugpjūčio – 2027 m. vasario mėn. pagal su Paslaugų gavėju suderintą tvarkaraštį gyvų susitikimų bei su Paslaugos teikėju suderinta nuotoline mokymo priemone (platforma). 
	2.4. Paslaugų teikėjas turi:
		2.4.1. organizuoti Paslaugas pagal su Paslaugų gavėju suderintą Tvarkaraštį,  atsižvelgiant į šios techninės specifikacijos 1 priede pateiktą poreikį.
	  2.4.2. likus ne mažiau kaip 3 (trims) kalendorinėms dienoms iki mokymų pradžios, parengtos mokymo programos turi būti suderintos su  Paslaugų gavėju pagal Techninės specifikacijos 1 priede numatytas mokymo programas. 
	 	                   
III. PASLAUGŲ TEIKIMO VIETA

              3.1. Paslaugų teikėjas lietuvių kalbos mokymus darbuotojams organizuoja nuotoliniu būdu Paslaugos teikėjo parinkta nuotolinio mokymo priemone (platforma) video susitikimų ir virtualių bendravimo priemonių pagalba Microsoft Teams bei gyvų susitikimų Vilniuje metu Paslaugų teikėjo patalpose.
 

IV. REIKALAVIMAI PASLAUGOMS
	
	4.1. Paslaugų teikėjas Paslaugas turi teikti naudodamas šiuolaikiškus, inovatyvius mokymo
ir dalyvių įsitraukimo į mokymo procesą metodus (interaktyvus dėstymas, individualios bei praktinės užduotys, testai, ir kt.).
[bookmark: _Hlk103613169]	4.2. Paslaugų paketo turinys ir metodai turi būti pritaikyti šios techninės specifikacijos 1 priede nurodytoms Paslaugų mokymo programoms. 
	         4.3. 1 (vienos) dienos susitikimo, nurodyto šios techninės specifikacijos 1 priede, trukmė negali būti trumpesnė kaip 2 akademinės valandos bei du kartai per savaitę.
                 4.4. Paslaugų teikėjas mokymų pabaigoje turi rengti žinių įvertinimo testą, kurį išlaikius išduodamas sėkmingo mokymo baigimo pažymėjimas, nurodant pasiektą lietuvių kalbos lygį. Visų dalyvių skaitmeninius baigimo pažymėjimus/sertifikatus pateikia Paslaugų pirkėjui el. paštu, adresu mokymai@uzt.lt ir kiekvienam mokymuose dalyvavusiam dalyviui. Tuo atveju, jei mokymų dalyvis neparodė, kad pasiekė numatytą kalbos lygį, išduoti lietuvių kalbos mokymų išklausymo pažymą.
                4.5.  Perkamos Paslaugos atitinka aplinkosauginius reikalavimus pagal Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ 4.4.3. papunktyje nurodytas sąlygas: perkama tik nematerialaus pobūdžio (intelektinė) ar kitokia paslauga, nesusijusi su materialaus objekto sukūrimu, kurios teikimo metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos (pvz., atlikėjų, fotografų, dizaino, garso inžinierių, vaizdo inžinierių, renginių vedėjų, vertėjų, tekstų rengėjų paslaugos; mokymų, socialinių ir mokslinių tyrimų, studijų ir koncepcijų parengimo paslaugos; rinkodaros ir viešinimo strategijų, ir skaitmeninės reklamos, publikacijų paruošimo paslaugos; programavimo, programinės įrangos nuomos ir informacinių sistemų priežiūros paslaugos; audito, draudimo, teisinės ir konsultantų teikiamos paslaugos ir kitos paslaugos).
               4.6. Prieš kiekvienų mokymų pradžią Paslaugų teikėjas privalo padaryti momentinę nuotolinio susitikimo ekrano nuotrauką, kurioje aiškiai matytųsi: mokymų pradžios data ir laikas, mokymų platformos pavadinimas (pvz. MS Teams ir pan.), visi prisijungę dalyviai (turi būti matomas realus dalyvių skaičius) bei dalyvių vardai ir pavardės, kurie turi būti įrašyti pilnai, be trumpinių ar inicialų, taip, kad būtų galima aiškiai identifikuoti kiekvieną dalyvį (rodyti ekrane ar šalia jo esančiame dalyvių sąraše). Taip pat turi būti pateiktas atskiras dalyvių sąrašas su vardais ir pavardėmis, patvirtinantis jų dalyvavimą kiekviename užsiėmime. Analogiška ekrano nuotrauka turi būti padaroma ir mokymų pabaigoje, fiksuojant pabaigos laiką.


V. PASLAUGŲ TEIKIMO ORGANIZAVIMAS

		     5.1. Sutarties šalys ne vėliau kaip per 3 (tris) kalendorines dienas nuo Sutarties įsigaliojimo dienos organizuoja nuotolinį įvadinį susitikimą, kuriame yra suderinami visi su Paslaugų teikimu susiję klausimai (suderinamos Paslaugų teikėjo iš anksto parengtos ir pateiktos mokymo programos,  Tvarkaraščio projektas, bendradarbiavimo su Paslaugų gavėju tvarka). 
[bookmark: _Hlk117676082][bookmark: _Hlk117608631]			    5.2. Paslaugos turi būti pradėtos teikti ne vėliau nei per 3 (tris) kalendorines dienas po Tvarkaraščio patvirtinimo. 
			    5.3. Dalyvių grupės formavimas, motyvavimas dalyvauti Paslaugų teikėjo teikiamose Paslaugose ir jų dalyvavimo užtikrinimas ˗ Paslaugų gavėjo funkcija. Paslaugų gavėjas Mokymo dalyvių sąrašą Paslaugų teikėjui pateikia ne vėliau kaip prieš 1 (vieną) kalendorinę dieną iki konkrečios Paslaugų teikimo datos. Galutinį Mokymo dalyvių sąrašą Paslaugų gavėjas turi teisę koreguoti ne vėliau kaip likus 1 kalendorinei dienai iki konkrečios Paslaugų teikimo datos. 
			    5.4. Kvietimų dalyviams siuntimas - Paslaugų teikėjo funkcija.
		    5.5. Paslaugos turi būti teikiamos pagal suderintą individualų su mokymų dalyviais Tvarkaraštį: numatytu laiku, numatytoje vietoje ir numatyta nuotoline mokymo priemone (platforma), su numatytu (-ais) lektoriumi (-iais)/konsultantu (-ais). Prireikus pakeisti laiką, vietą, lektorių/konsultantą ar kitas aplinkybes, Paslaugų teikėjas turi nedelsiant, bet ne vėliau kaip prieš 2 darbo dienas iki Paslaugų teikimo pradžios ir informuoti Paslaugų gavėją ir mokymo dalyvius. 
		    5.6. Paslaugų teikėjas visam Paslaugų teikimo laikotarpiui turi paskirti atsakingą asmenį, į kurį Paslaugų gavėjas galėtų kreiptis dėl teikiamų Paslaugų ar atsiskaitymų, taip pat kilus problemoms Paslaugų teikimo metu. 
			    5.7. Paslaugų teikėjui Paslaugų gavėjas apmoka už faktiškai suteiktas, nustatytus reikalavimus atitinkančias Paslaugas. Avansas Paslaugų teikėjui nebus mokamas. 
5.8. Paslaugų teikėjas, teikdamas paslaugas, turi vadovautis galiojančiais teisės aktais.
		     5.9. Jei šioje techninėje specifikacijoje numatytų veiklų įgyvendinimo metu Paslaugų teikėjui iškiltų poreikis atlikti tam tikrus papildomus darbus, kurie yra būtini numatytų veiklų įgyvendinimui, tačiau nėra įvardinti šioje techninėje specifikacijoje, Paslaugų teikėjas privalo užtikrinti nenutrūkstamą veiklų vykdymą savo lėšomis (papildomo personalo samdymas ir pan.). 
	PRIDEDAMA:
1. Lietuvių kalbos mokymų apimtys, 1 lapas;
1. Lietuvių kalbos mokymų tvarkaraštis ir mokymų vietos, 1 lapas.



[bookmark: _Hlk46753033]Techninės specifikacijos
1 priedas 


LIETUVIŲ KALBOS MOKYMŲ APIMTYS

	Temos pavadinimas
	Preliminarus dalyvių skaičius
	          1 (vieno) susitikimo mokymų trukmė 
(akad. val.)/bendra mokymų trukmė 1 asmeniui
	Preliminarus grupių skaičius

	Lietuvių kalbos mokymai pagal B1.1, B1.2   lygio mokymo programas
	40
	2/160 akad. val. 
	4




__________________































Techninės specifikacijos
2 priedas 
                                                                              

LIETUVIŲ KALBOS MOKYMŲ TVARKARAŠTIS 

	Preliminarus dalyvių 
skaičius 
	Grupių
skaičius 
	Preliminari mokymų data*
	Mokymų vieta

	....
	1
	2026 m. rugpjūčio-2027 m. vasario mėn.* 
	


Nuotoliniai mokymai/ arba nurodoma vieta, patalpos, kur bus vedami mokymai

	...
	1
	2026 m. rugpjūčio-2027 m. vasario mėn.*
	

	....
	1
	2026 m. rugpjūčio-2027 m. vasario mėn.*
	

	....
	1
	2026 m. rugpjūčio-2027 m. vasario mėn.*
	


*Numatomos mokymų datos nurodomos vadovaujantis 5.5. p.  

		


_________________________

